
           REPUBLIKA HRVATSKA
KRAPINSKO-ZAGORSKA ŽUPANIJA
OPĆINA KRALJEVEC NA SUTLI
     OPĆINA ZAGORSKA SELA
     Povjerenstvo za provedbu oglasa

KLASA:   112-03/26-01/02
URBROJ: 2140-31-26-3
Zagorska Sela, 28. listopada 2026.

Na temelju članka, 19. Zakona o službenicima i namještenicima u lokalnoj i područnoj (regionalnoj) samoupravi (“Narodne novine”, broj 86/08, 61/11, 04/18, 112/19 i 17/25), i sukladno Pravilniku o unutarnjem redu Jedinstvenog upravnog odjela Općine Kraljevec na Sutli i Općine Zagorska Sela (“Službeni glasnik Krapinsko-zagorske županije”, broj 31/24) na web stranici Općina, objavljuje se

OPIS POSLOVA RADNIH MJESTA, PODACI O PLAĆI, SADRŽAJ TESTIRANJA, ODNOSNO PRAVNI I DRUGI IZVORI ZA PRIPREMANJE KANDIDATA ZA TESTIRANJE, TE NAČIN TESTIRANJA

Riječi i pojmovi koji imaju rodno značenje korišteni u javnom oglasu odnose se jednako na muški i ženski rod bez obzira jesu li korišteni u muškom ili ženskom rodu.

KOMUNALNI DJELATNIK

1. OPIS POSLOVA RADNOG MJESTA 
- obavlja poslove na uređenju groblja u Općini Kraljevec na Sutli i Općini Zagorska Sela
- čisti i održava parkove i ostale javne površine u nadležnosti Općine Kraljevec na Sutli i Općine Zagorska Sela, obavlja poslove rušenja drveća i grana koje ometaju nesmetano obavljanje prometa na nerazvrstanim cestama, obavlja poslove čišćenja snijega sa cesta, staza i ostalih javnih površina u nadležnosti Općine Kraljevec na Sutli i Općine Zagorska Sela, čisti i održava okoliš objekata u vlasništvu Općine Kraljevec na Sutli i Općine Zagorska Sela.
-  obavlja poslove kopanja i zatrpavanja grobne jame
- obavlja manje popravke na objektima u vlasništvu Općine Kraljevec na Sutli i Općine Zagorska Sela, vodi brigu o inventaru i samom prostoru društvenih domova
- obavlja poslove čišćenja nogostupa i trga kod groblja, održava mrtvačnicu
- održava koševe za smeće i autobusna stajališta na području Općine Kraljevec na Sutli i Općine Zagorska Sela
- obavlja i druge poslove po nalogu pročelnika. 

2. PODACI O PLAĆI
 
Osnovnu bruto plaću čini umnožak koeficijenta složenosti poslova radnog mjesta komunalni djelatnik, koji iznosi 1,57 i osnovice za izračun plaće 900,00 eura, uvećana za 0,5% za svaku navršenu godinu radnog staža. 

3. TESTIRANJE KANDIDATA 

Za kandidate prijavljene na javni oglas koji ispunjavaju formalne uvjete iz javnog oglasa, provest će se testiranje radi prethodne provjere znanja i sposobnosti. 
Smatra se da je kandidat koji nije pristupio prethodnoj provjeri znanja, povukao prijavu. 

Pravni i drugi izvori za pripremanje kandidata za testiranje: 

1.1. Zakon o grobljima („Narodne novine“ broj 78/25 i 80/25)
1.2. Zakon o komunalnom gospodarstvu („Narodne novine“ broj 68/18, 110/18, 32/20 i 145/24).
1.3. Ustav Republike Hrvatske („Narodne novine“ broj 56/90, 135/97, 08/98, 113/00, 124/00, 28/01, 41/01, 55/01, 76/10, 85/10 i  05/14).


4. PRAVILA TESTIRANJA
 
Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta. 
Po utvrđivanju identiteta i svojstva kandidata, kandidatima će biti podijeljena pitanja. 
S kandidatima koji ostvare najmanje 50% na svakom od gore navedenih područja testiranja, provest će se intervju (razgovor) te provjera praktičnog rada. 

Za vrijeme provjere znanja i sposobnosti nije dopušteno: 
- koristiti se bilo kakvom literaturom odnosno bilješkama, 
- koristiti mobitel ili druga komunikacijska sredstva, 
- napuštati prostoriju u kojoj se provjera odvija, 
- razgovarati s ostalim kandidatima niti na bilo koji drugi način remetiti koncentraciju ostalih   kandidata. 

Ukoliko pojedini kandidat prekrši naprijed navedena pravila biti će udaljen s provjere znanja, a njegov/njezin rezultat Povjerenstvo neće priznati niti ocjenjivati. 

Povjerenstvo za provedbu Oglasa kroz intervju s kandidatima utvrđuje interese, profesionalne ciljeve i motivaciju istih za rad u jedinici lokalne samouprave, dok se test iz pisanog dijela sastoji od pitanja iz gore naznačene literature.  
Rezultati intervjua boduju se na isti način kao i pisano i praktično testiranje.
Kandidati koji su pristupili testiranju imaju pravo uvida u rezultate provedenog postupka.

Nakon provedenog testiranja i intervjua, Povjerenstvo za provedbu oglasa utvrđuje rang listu kandidata prema ukupnom broju bodova ostvarenih na testiranju i intervjuu.
Povjerenstvo za provedbu Oglasa dostavlja općinskom načelniku Izvješće o provedenom postupku, koje potpisuju svi članovi Povjerenstva za oglasa. 
Pročelnik Jedinstvenog upravnog odjela donosi rješenje o prijmu kandidata, koje će biti dostavljeno svim kandidatima prijavljenim na javni oglas. 




5. MJESTO I VRIJEME ODRŽAVANJA TESTIRANJA

Mjesto i vrijeme održavanja testiranja bit će objavljeno na web stranici Općine Kraljevec na Sutli i Općine Zagorska Sela, najmanje 5 dana prije testiranja. Na web stranici bit će objavljena i imena kandidata koji ispunjavaju formalne uvjete javnog oglas s kojima će se provesti testiranje.

